rejauldu/bengali-wikipedia huggingface dataset:
বণ্ডলুর দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি ঘনবসতিপূর্ণ শহর। চেন্নাই মহানগরের দক্ষিণ প্রান্তে অবস্থিত একটি জনগণনা নগর৷ এটি চেন্নাইয়ের দক্ষিণ-পশ্চিমে অবস্থিত বৃহচ্চেন্নাইয়ের একটি এলাকা৷ এটি চেন্নাইয়ের দক্ষিণৈর দ্বারগুলির অন্যতম৷ এখানে রয়েছে বেশ কিছু দুর্লভ দুষ্প্রাপ্য প্রজাতির বন্য ও প্রাণিজ সম্পদবহুল অরিঙ্গর আন্না চিড়িয়াখানা৷  চেন্নাই শহরতলি রেলওয়ে সংযোগের অন্তর্গত বণ্ডলুর রেলওয়ে স্টেশনটি এখানে অবস্থিত৷  জনসংখ্যার উপাত্ত  ২০১১ খ্রিস্টাব্দে ভারতের জনগণনা অনুসারে বণ্ডলুর শহরের মোট জনসংখ্যা ছিল ১৬,৮৫২ জন যার মধ্যে পুরুষ ৮,৪১০ জন এবং নারী ৮,৪৪২ জন। অর্থাৎ এই শহরে প্রতি হাজার পুরুষে ১,০০৪ জন নারীর বসবাস। মোট পরিবার সংখ্যা ৪,৩৮৪ টি। ছয় বছর অনূর্ধ্ব শিশুর সংখ্যা ১,৮৩৮ যা মোট জনসংখ্যার ১০.৯১ শতাংশ। শহরটির মোট সাক্ষরতার হার ৯০.৭১ শতাংশ যেখানে পুরুষ সাক্ষরতার হার ৯৫.১৬ শতাংশ এবং নারী সাক্ষরতার হার ৮৬.২৯ শতাংশ।https://www.census2011.co.in/data/town/629566-vandalur-tamil-nadu.html  thumb|বণ্ডলুর পার্বত্য অঞ্চল thumb|লক্ষ্মী কুবের মন্দিরhttp://www.eprarthana.com/temples/chennai/tn2107lakshmikubera.asp?tid=2107 thumb|বি.এস. আব্দুর রহমান বিশ্ববিদ্যালয় অবস্থান বণ্ডলুরের উত্তর দিকে মুড়িশূর, উত্তর-পূর্ব দিকে পেরুঙ্গলতুর, পূর্ব দিকে আইয়েনচেরি, দক্ষিণ দিকে চেঙ্গলপট্টু ও পশ্চিম দিকে রয়েছে মণ্ণিবক্কম।  পরিবহন বণ্ডলুর বৃহত্তর চেন্নাই শহরাঞ্চলের অন্তর্গত এবং তাম্বরম শহর থেকে ৬ কিলোমিটার দক্ষিণে অবস্থিত একটি ঘনবসতিপূর্ণ শহর৷ পার্শ্ববর্তী নগর পঞ্চায়েতগুলির মধ্যে রয়েছে পীর্কনকরনাই, পেরুঙ্গলতুর, মণ্ণিবক্কম ও মুড়িশূর জনগণনা নগর৷  সড়ক এই শহরটি বণ্ডলুর-কেলমবক্কম সড়ক, গ্র্যান্ড সাদার্ন ট্রাঙ্ক রোড ও পুরাতন মহাবলীপুরম সড়কের সংযোগস্থলে অবস্থিত৷ চেন্নাই নগরোন্নয়ন কর্তৃপক্ষের পরিধি বরাবর বিস্তৃত বণ্ডলুর-মিঞ্জুর আউটার রিং রোড নগরোন্নয়ন দপ্তরের একটি গুরুত্বপূর্ণ সড়ক৷ ২০১২ খ্রিস্টাব্দের জানুয়ারি মাসে বণ্ডলুর উড়ালপুলটি উদ্বোধন করা হয়, যা রেলস্টেশনের পূর্ব ও পশ্চিম প্রান্তকে যানজটহীনভাবে যুক্ত করে৷ এটি রঙ্গরাজাপুরমের উড়ালপুলটির মতোই ধনুরাকৃতির নকশাবিশিষ্ট৷ আউটার রিং রোডকে কেন্দ্র করে একটি স্যাটেলাইট কমারশিয়াল কোরিডর তৈরির পরিকল্পনা রয়েছে৷  কোয়মবেড়ুতে ২০০২ খ্রিস্টাব্দে উদ্বোধিত চেন্নাই শহরতলি বাস টার্মিনাসটি এশিয়ার বৃহত্তম বলে মনে করা হয়, যদিও এর তাত্ত্বিক প্রমাণ নেই৷ এতদ্ব্যতীত চেন্নাই নগরোন্নয়ন কর্তৃপক্ষ বণ্ডলুরে নতুন বাস টার্মিনাস তৈরির জন্য ৬৫ একর জমি নির্ধারিত করেছে৷ কোয়মবেড়ু বাস টার্মিনাসের তুলনায় এর আকার দ্বিগুণ হওয়ার ফলে পরিষেবা যথেষ্ট সুষম হবে বলে আশা৷ এখান থেকে মূলত চেন্নাই শহরতলির দক্ষিণের বাস পরিষেবাগুলি নিয়ন্ত্রণ করা হবে বলে ঠিক করা হয়েছে৷   গন্তব্য (বণ্ডলুর থেকে)  দূরত্ব (কিমি)  সময় (মিনিট) তাম্বরম  ৬  ২০ চেঙ্গলপট্টু  ২৪  ৪৫ মারাইমালাইনগর  ১৫  ১৮ মুড়িশূর  ৪  ১৫ বেলাচেরি  ২৩  ৬০  রেল শহরের নিকটবর্তী রেলওয়ে স্টেশনটি হলো চেন্নাই শহরতলি রেলওয়ে সংযোগপথের বণ্ডলুর রেলওয়ে স্টেশন৷ প্রস্তাবিত চেন্নাই মনোরেল পথের বণ্ডলুর-পুড়ল ও বণ্ডলুর-বেলাচেরি সংযোগদুটি এই শহরের ওপর দিয়ে দীর্ঘায়িত হবে বলে পরিকল্পনা রয়েছে৷  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি
খোঁয়ারি আখতারুজ্জামান ইলিয়াস রচিত বাংলা ছোটগল্প সংকলন, এটি ১৯৮২ সালে রাজশাহীর তরঙ্গ প্রকাশনা থেকে প্রকাশিত হয়। সংকলনে চারটি গল্প সংকলিত হয়েছে, যেগুলি হল: "খোয়ারি", "অসুখ বিশুখ", "তারাবিবির মরদ পোলা"  এবং পিতৃবিয়োগ। বইটির প্রচ্ছদ অংকন করেন কামরুল হাসান।   গল্পসমূহ  খোঁয়ারি এই সংকলনের "খোঁয়ারি" নামগল্পের পটভূমি পুরান ঢাকা। কাহিনীর কেন্দ্রস্থলে রয়েছে বৃদ্ধ অমৃতলালের শতাব্দী প্রাচীন জরাজীর্ণ বসতবাড়ি এবং অমৃতলালের স্মৃতিমন্থন। দেশভাগে তার পূর্বপুরুষেরা ক্ষতিগ্রস্থ হয়। পাকিস্তান প্রতিষ্ঠার পূর্বে ঐশ্বর্য ও দাপটের সঙ্গে অমৃতলালের পূর্বপুরুষেরা ঢাকায় বাস করত। কিন্তু দেশভাগের ফলে তারা রাতারাতি সংখ্যালঘু হয়ে পড়ে। একান্নবর্তী পরিবারের অনেকেই কলকাতায় স্থানান্তরিত হয়। এরপর ১৯৬৪-এর পূর্ব পাকিস্তান দাঙ্গা এবং বাংলাদেশের স্বাধীনতা যুদ্ধের ঘটনায় বিশাল ঝাঁকুনি সহ্য করেছে বাড়িটি। দেশ স্বাধীন হবার পরে অমৃতলালের ছেলে সমরজিতের বন্ধুরা বাড়িটির কিছু অংশ ভাড়া বাবদ দখল চায়। অমৃতলালের বাড়িতে নতুন সংকট সামনে দাঁড়ায়। মুক্তিযুদ্ধ ও বাম রাজনীতি সংশ্লিষ্ট নেতাকর্মীরা অমৃতলালের বাড়ি দলীয় আঞ্চলিক কার্যালয়ের উপযুক্ত স্থান হিসেবে বিবেচনা করে। প্রকৃতপক্ষে ভাড়ার অজুহাতে বাড়ি দখল নেয়ার উদ্দেশে প্রতিয়মান হতে দেখা যায় তাদেরকে। অমৃতলাল একসময় প্রতিবাদী হয়ে ওঠে। গল্পে ঢাকা শহরের সাতচল্লিশ পূর্ব হিন্দু-মুসলমানের আর্থ-সামাজিক অবস্থার চিত্র পাওয়া যায়।   অসুখ-বিসুখ বিত্তহীন মানুষের জীবনযাপনের গল্প "অসুখ-বিসুখ"। এর প্রধান চরিত্র আতমন্নেসা, যিনি একজন জরাগ্রস্ত-বৃদ্ধা। তিনি ঈর্ষান্বিত হয়ে পরিবারের বাকি সদস্যদের স্বাভাবিক জীবনযাত্রা প্রতিনিয়ত প্রত্যক্ষ করে। গল্পের চরিত্রগুলো আখ্যানে গুরুত্বসহকারে স্থান পেয়েছে। এভাবে একদিন আতমন্নেসার ক্যান্সার ধরা পরে। নিঃসঙ্গতা, অবহেলার, ক্ষোভ আর সন্তান-সন্ততির কাছ থেকে উপেক্ষার চাপে সে ক্রমশ অসুখী আর সঙ্কুচিত হয়ে থাকে।  "তারাবিবির মরদ পোলা" একটি মনোবিশ্লেষণধর্মী গল্প, যা ফ্রয়েডিয় মনস্তত্ত্বের ধারণা ফুটিয়ে তোলে। এতে চরিত্রের অন্তর্নিহিত মনোভাব ও বহির্জাগতিক প্রভাবকে গল্পের মাধ্যমে তুলে ধরা হয়েছে। তারাবিবি একজন নিঃসঙ্গ এবং যৌনঅতৃপ্ত, যার ফলে তার স্বামীর প্রতি ঘৃণা ক্রমশ বৃদ্ধি পায় এবং অন্যের সুখ তার কাছে গ্রহণযোগ্য মনে হয় না। স্বামীকে অপদস্থ করা তার দৈনন্দিন ঘটনা হয়ে দাঁড়ায়। সতীনের ছেলে গোলজারের স্ত্রী সখিনার মনে সন্দেহ তৈরি করতে তিনি নিয়মিতভাবে প্ররোচিত হন এবং এভাবেই তারাবিবি তাদের দাম্পত্যে দ্বন্দ্ব সৃষ্টিতে কার্যকর ভূমিকা পালন করেন।  পিতৃবিয়োগ "পিতৃবিয়োগ" গল্পে, জন্ম-মৃত্যু যে অবধারিত, মৃত্যুচিন্তার এ সার্থক উপস্থাপন উঠে এসেছে।   তথ্যসূত্র   বহিঃসংযোগ  বিষয়শ্রেণী:১৯৮২-এর বই বিষয়শ্রেণী:১৯৮২-এর ছোটগল্প সংকলন বিষয়শ্রেণী:১৯৮০-এর দশকের ছোটগল্প সংকলন বিষয়শ্রেণী:১৯শ শতাব্দীর ছোটগল্প সংকলন বিষয়শ্রেণী:বাংলাদেশী ছোটগল্প সংকলন বিষয়শ্রেণী:আখতারুজ্জামান ইলিয়াসের ছোটগল্প সংকলন
বাংলাদেশ টেক্সটাইল মিলস অ্যাসোসিয়েশন (বিটিএমএ) হল বাংলাদেশের সুতা প্রস্তুতকারক, বস্ত্রকল ও নির্মাতাদের প্রতিনিধিত্বকারী জাতীয় বণিক সমিতি।   ইতিহাস  এই সমিতি ১৯৮৩ সালে প্রতিষ্ঠিত হয় এবং ১৯৯৪ সালের কোম্পানী আইনানুসারে রেজিস্টার অব জয়েন্ট স্টক কোম্পানিজ এন্ড ফার্মস্‌-এ অলাভজনক প্রতিষ্ঠান হিসেবে নিবন্ধিত হয়।  এটি, দুই বছর মেয়াদে নির্বাচিত ২৭ জন সদস্যবিশিষ্ট একটি পরিচালক পর্ষদ দ্বারা পরিচালিত হয়। যেখানে একজন সভাপতি ও ৩ জন সহ-সভাপতি থাকেন। বাংলাদেশে বস্ত্রকল আমদানির জন্য এর সার্টিফিকেট নিতে হয়। বাংলাদেশ নিটওয়্যার ম্যানুফ্যাকচারার্স অ্যান্ড এক্সপোর্টার্স অ্যাসোসিয়েশন (বিকেএমইএ) এবং বাংলাদেশ পোশাক প্রস্তুতকারক ও রপ্তানিকারক সমিতি (বিজিএমইএ)-সহ এটি বাংলাদেশের পোশাক শিল্পের প্রতিনিধিত্ব করে। এটি বস্ত্র ও পাট মন্ত্রণালয়ের সাথে যৌথভাবে জাতীয় বস্ত্র প্রকৌশল ও গবেষণা ইনস্টিটিউট প্রতিষ্ঠা করেছে।   কার্যক্রম  এটি বেসরকারী খাতের অধীনে দেশের সুতা, সুতা প্রস্তুতকারক এবং টেক্সটাইল প্রোডাক্ট প্রসেসর মিলের প্রতিনিধিত্বকারী জাতীয় বাণিজ্য সংস্থা।   পরিচালনা পর্ষদ  ২৭ জন সদস্যের সমন্বয়ে এর পরিচালনা পর্ষদ গঠিত  মোহাম্মদ আলী খোকন - সভাপতি  আলমগীর শামসুল আলামিন - সহ-সভাপতি  আবদুল্লাহ আল মামুন - সহ-সভাপতি  আবদুল্লাহ আল মাহমুদ - সহ-সভাপতি  শফিকুল ইসলাম সরকার - পরিচালক  মোঃ মোশারফ হোসেন - পরিচালক  মোঃ বাদশা মিয়া - পরিচালক  বি. এম. শোয়েব - পরিচালক  শহীদ আলম - পরিচালক  মাসুদ রানা - পরিচালক  এম. সোলায়মান - পরিচালক  ইঞ্জিনিয়ার সৈয়দ ইশতিয়াক আহমেদ - পরিচালক  সৈয়দ এনায়েত কবির - পরিচালক  আহমেদ শাহরিয়ার - পরিচালক  ইস্তিয়াক আহমেদ সৈকত - পরিচালক  মোঃ রুহুল আমিন - পরিচালক  মোনালিসা মান্নান - পরিচালক  সালমান এ. রহমান - পরিচালক  আলহাজ্ব মোঃ আক্তার হোসেন - পরিচালক  মোঃ সালেহুদ জামান খান - পরিচালক  এম. হাফিজুর রহমান খান - পরিচালক  মোঃ খায়ের মিয়া - পরিচালক  মোঃ রাজ্জাকুল হোসেন - পরিচালক  মোঃ কাওসার হোসেন - পরিচালক  শামস মাহমুদ - পরিচালক  মোঃ আজাহার খান - পরিচালক  রশিদুল হাসান রিন্টো - পরিচালক    প্রাক্তন সভাপতিবৃন্দ   এ.এম. জহিরউদ্দিন খান  আলহাজ্ব এম.এ. হাশেম  এম.এম. আমজাদ হুসেন  সালাহউদ্দিন কাসেম খান  সালেহ আহমেদ  ওয়ালিউল ইসলাম  মোহাম্মদ শাহজাহান  সালমান ফজলুর রহমান  আবদুল মতিন চৌধুরী  এম.এ. আউয়াল  আবদুল হাই সরকার  তপন চৌধুরী  মোহাম্মদ আলী খোকন   তথ্যসূত্র   বিষয়শ্রেণী:বাংলাদেশ ভিত্তিক বাণিজ্য সমিতি বিষয়শ্রেণী:১৯৮৩-এ বাংলাদেশে প্রতিষ্ঠিত বিষয়শ্রেণী:বাংলাদেশের বস্ত্রশিল্প বিষয়শ্রেণী:ঢাকা ভিত্তিক সংগঠন
কাজুয়াকি মাওয়াতারি (, ; জন্ম: ২৩ জুন ১৯৯১) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব উরাওয়া রেড ডায়মন্ডসের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় হিসেবে খেলেন।   প্রারম্ভিক জীবন  কাজুয়াকি মাওয়াতারি ১৯৯১ সালের ২৩শে জুন তারিখে জাপানের টোকিওতে জন্মগ্রহণ করেছেন এবং সেখানেই তার শৈশব অতিবাহিত করেছেন।   তথ্যসূত্র    বহিঃসংযোগ               বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:উরাওয়া রেড ডায়মন্ডসের খেলোয়াড় বিষয়শ্রেণী:জে১ লিগের খেলোয়াড় বিষয়শ্রেণী:সানফ্রেকে হিরোশিমার খেলোয়াড় বিষয়শ্রেণী:জে৩ লিগের খেলোয়াড় বিষয়শ্রেণী:জে২ লিগের খেলোয়াড় বিষয়শ্রেণী:কাওয়াসাকি ফ্রোন্তালের খেলোয়াড় বিষয়শ্রেণী:পুরুষ ফুটবল রক্ষণভাগের খেলোয়াড়
শ্বেতী রোগ সাধারণত শরীরের কোনো বিশেষ স্থানের ত্বকের রং উৎপাদনকারী কোষ বা মেলানোসাইট রোগাক্রান্ত হলে বা সংখ্যায় কমে গেলে অথবা মরে গেলে মেলানিন নামক ত্বকের রঞ্জক (রং) তৈরি বন্ধ হয়ে যায় এবং ওই নির্দিষ্ট স্থানে সাদা দাগ পড়ে।‘শ্বেতী নিরাময়যোগ্য ব্যাধি’ , দৈনিক মানবজমিন। ঢাকা থেকে প্রকাশের তারিখ: ২৬ জুন ২০১৩ খ্রিস্টাব্দ।  শ্বেতী রোগ ছোঁয়াচে নয়,দৈনিক কালেরকণ্ঠ। ঢাকা থেকে প্রকাশের তারিখ: ২৬ সেপ্টেম্বর ২০১২ খ্রিস্টাব্দ। শ্বেতী কোনো ছোঁয়াচে রোগ নয় বা প্রানঘাতি নয়। বিজ্ঞানীরা এই রোগের কারণ এখনও জানতে পারেননি। বিশ্বে ১০ কোটি মানুষ বর্তমানে এ রোগে আক্রান্ত।বিশ্ব শ্বেতী রোগ দিবস পালিত,দৈনিক যুগান্তর। ঢাকা থেকে প্রকাশের তারিখ: ২৬ জুন, ২০১৩ খ্রিস্টাব্দ।‘শ্বেতী রোগ ছোঁয়াচে ও প্রানঘাতি নয়’,ঢাকা টাইমস। ঢাকা থেকে প্রকাশের তারিখ: ২৫ জুন, ২০১৩ খ্রিস্টাব্দ।     অল্প সাদা    চিকিৎসা  শ্বেতী রোগের চিকিৎসা সময়সাপেক্ষ, পুরোপুরি না-ও সারতে পারে। দেহের লোমশ অংশের চিকিৎসা অনেকটাই সফল হয়। কিন্তু যেসব জায়গায় লোম থাকে না, যেমন আঙুল, ঠোঁট ইত্যাদির চিকিৎসা দীর্ঘমেয়াদি হতে পারে। অনেক সময় নিজে থেকেই সেরে যেতে পারে। সাধারণত কোনো ল্যাবরেটরি পরীক্ষা ছাড়া শুধু রোগের লক্ষণ দেখেই এই রোগ নির্ণয় করা হয়। কিন্তু বেশির ভাগ ক্ষেত্রেই দীর্ঘমেয়াদি চিকিৎসা প্রয়োজন। চিকিৎসকের পরামর্শ অনুযায়ী মলম, থেরাপি ব্যবহার করা হয়। প্রয়োজনে ত্বক প্রতিস্থাপন করা যায়। তবে সব রোগীর জন্য সব চিকিৎসা পদ্ধতি একরকম ফল দেয় না। রোগীর বয়স, রোগের স্থান এবং ব্যাপ্তিভেদে চিকিৎসা পদ্ধতি বাছাই করা হয়।   ওষুধ   বিভিন্ন মাত্রার কর্টিকোস্টেরয়েড জাতীয় মলম( যেমন- Hydrocortisone cream),  কেলসিপট্রিন মলম,   টেক্রলিমাস অথবা পাইমেক্রলিমাস মলম,   মুখে খাবার স্টেরয়েড (প্রেডনিসলন বা cotson বা Hydrason 10 mg ২ বেলা) ট্যাবলেট,  রিবোফ্লাভিন ট্যাবলেট, ক্লোভেট, মেলাডিনিন, ভিটামিন বি সমৃদ্ধ খাদ্য , ছোলা বুট।   ফটোথেরাপি/ লেজার   ন্যেরোবেন্ড আলট্রাভায়োলেট-বি (NB UVB),   পুভা (PUVA),   লেজার (308 nm exceimer laser) ইত্যাদি চিকিৎসা এককভাবে বা অন্যান্য চিকিৎসার সঙ্গে প্রয়োগ করা হয়।   কসমেটিক সার্জারি  দুই বৎসর বা তার বেশি সময় ধরে যেসব ক্ষেত্রে সাদা দাগ স্থির থাকে বা নতুন দাগ আবির্ভাব হয় না অথবা ওষুধ এবং ফটোথেরাপিতে কাজ হয় না, সে ক্ষেত্রে কসমেটিক সার্জারি করা যায়। বিভিন্ন রকমের সার্জিক্যাল চিকিৎসা আছে-   ইপিডার্মাল গ্রাফটিং,   অটোলগাস মিনিগ্রাফ্ট,   ট্রান্সপ্লানটেশন অব কালচার্ড অর নন কালচার্ড মেলানোসাইট ইত্যাদি। ''শ্বেতী রোগে হতাশা নয় ,ডা. এম মনিরুজ্জামান খান, দৈনিক প্রথম আলো। ঢাকা থেকে প্রকাশের তারিখ: ২২-০৪-২০১৩ খ্রিস্টাব্দ।   বিশ্ব ভিটিলিগো দিবস  thumb|right|Michael Jackson said that he was diagnosed with vitiligo universalis. Here he is pictured in the early stages of the disease. ২৫ জুন বিশ্ব ভিটিলিগো দিবস হিসেবে পালন করা হয়। প্রয়াত পপ সম্রাট মাইকেল জ্যাকসনও এ রোগে আক্রান্ত ছিলেন, এবং তার প্রয়াণ দিবসে এই দিবসের নাম করণ করা হয়েছে। 'শ্বেতী রোগ ছোঁয়াচে ও প্রানঘাতি নয়',খাসখবর। ঢাকা থেকে প্রকাশের তারিখ: ২৬ জুন ২০১৩ খ্রিস্টাব্দ।শ্বেতী রোগ প্রাণঘাতী নয়,জাস্ট নিউজ। ঢাকা থেকে প্রকাশের তারিখ: ২৫ জুন ২০১৩ খ্রিস্টাব্দ।   তথ্যসূত্র    বহিঃসংযোগ      বিষয়শ্রেণী:পদ্ধতি অনুযায়ী জেনেটিক রোগ বিষয়শ্রেণী:স্বতঃঅনাক্রম্য রোগ
জিন-বার্নার্ড কনডাট (জন্ম ১৯৬৩) একজন ফরাসি কম্পিউটার নিরাপত্তা বিশেষজ্ঞ এবং প্রাক্তন হ্যাকার, যিনি পরবর্তীতে ফ্রান্সের অভ্যন্তরীণ গোয়েন্দা সংস্থা ডাইরেক্টোরেট অব টেরিটোরিয়াল সার্ভেইলেন্স (ডিএসটি)-এর পরামর্শদাতা হিসেবে কাজ করেছেন।  তিনি ইংরেজিতে: কিউকাম্বার ছদ্মনামে ১৯৯০-এর দশকে ফ্রান্সের সবচেয়ে পরিচিত হ্যাকারদের একজন হিসেবে খ্যাতি অর্জন করেন।    জীবনী  কনডাট 1963 সালে হেরাল্টের বেজিয়ার্সে জন্মগ্রহণ করেন। তিনি ১৬ বছর বয়সে স্নাতক ডিগ্রি অর্জন করেন এবং তারপর লিওন বিশ্ববিদ্যালয়ে সঙ্গীতবিদ্যা অধ্যয়নের জন্য যোগদান করেন,Interview  Zataz magazine, February 2004 ডিইউজি ডিগ্রি অর্জন করেন।    ক্যাওস কম্পিউটার ক্লাব, ফ্রান্স  প্রায় ১৯৮২ সালের দিকে জ্যাঁ-বার্নার্ড কঁদা ফরাসি জাতীয় পুলিশের একটি গোয়েন্দা সংস্থা ডাইরেক্টোরেট অব টেরিটোরিয়াল সার্ভেইলেন্স (ডিএসটি)-এর সাথে যুক্ত হন।N'kaoua, Laurance; Faucon, Benoit (2002-02-25). "Jean-Bernard Condat, le traqueur de hackers". Les Echos. Retrieved 2016-07-04. ডিএসটি তাকে বিভিন্ন কৌশলগত অবস্থানে নিযুক্ত করে, যার মধ্যে একটি ছিল কমপু-সার্ভ (CompuServe)-এর সিস্টেম অপারেটর (sysop) হিসেবে কাজ করা।।১৯৮৯ সালে, ডিএসটি-এর এজেন্ট জিন-লুক দেলাকুর এর নির্দেশে একটি ছদ্ম হ্যাকার সংগঠন গঠন করেন, যার নাম ছিল কেয়োস কম্পিউটার ক্লাব ফ্রান্স । এটি ছিল জার্মান হ্যাকার সংগঠন কেয়োস কম্পিউটার ক্লাব ফ্রান্স এর একটি ভুয়া শাখা, যার প্রকৃত উদ্দেশ্য ছিল ফরাসি হ্যাকার কমিউনিটির উপর নজরদারি ও তদন্ত পরিচালনা করা।   কেয়োস কম্পিউটার ক্লাব ফ্রান্স পরবর্তীতে ন্যাশনাল জঁদারমেরি (National Gendarmerie)-এর সাথেও কাজ করে।  এই সংগঠনের একটি ইলেকট্রনিক ম্যাগাজিন ছিল যার নাম Chaos Digest (ChaosD)। ১৯৯৩ সালের ৪ জানুয়ারি থেকে ৫ আগস্ট পর্যন্ত মোট ৭৩টি সংখ্যা প্রকাশিত হয়। ( )।   গ্রন্থপঞ্জি       আরো দেখুন    ক্যাওস কম্পিউটার ক্লাব  হ্যাকার গ্রুপের তালিকা   তথ্যসূত্র   বিষয়শ্রেণী:হ্যাকার বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম
বুড়িমারী ইউনিয়ন বাংলাদেশের রংপুর বিভাগের লালমনিরহাট জেলার পাটগ্রাম উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৫২.৭০.১৫।   ইতিহাস   ভৌগোলিক অবস্থান ও আয়তন  পাটগ্রাম উপজেলা সদর হতে উত্তর দিকে অবস্থিত এ ইউনিয়নের মোট আয়তন ৬৩৭৬ একর বা ২৫.৮১ বর্গকিলোমিটার।   প্রশাসনিক এলাকা  বুড়িমারী ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল — .বুড়িমারী (ওয়ার্ড নং১,২,৩  .উফারমারা (ওয়ার্ড নং ৪,৫,৬,৭,৮,৯)   জনপ্রতিনিধি   চেয়ারম্যানের নামদায়িত্বকালআলহাজ্ব আছির উদ্দিন আহমেদ ২০০৭ - ২০১২আবু সাইদ নেওয়াজ নিশাদ২০১৩ - ২০১৮তাহাজুল ইসলাম মিঠু২০১৯ - ২০২৪   জনসংখ্যা  ২০১১ সালের আদমশুমারি অনুযায়ী বুড়িমারী ইউনিয়নের মোট জনসংখ্যা ছিল ২৪৭১৯ জন, যারা ৫৩২২ টি পরিবারে বসবাস করে,  যার মধ্যে পুরুষ হল ১২৭২৮ জন এবং নারী হল ১১৯৯১ জন।   শিক্ষা ও সংস্কৃতি  বুড়িমারী ইউনিয়নের গড় সাক্ষরতা হার ৪৪.৬%। তার মধ্যে নারী শিক্ষার হার ৪১.২% এবং পুরুষ শিক্ষার হার ৪৭.৯%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ  বুড়িমারী হাসর উদ্দিন উচ্চ বিদ্যালয়   অর্থনীতি ও যোগাযোগ  থাম্ব|বুড়িমারী স্থলবন্দর বুড়িমারী ইউনিয়নের অর্থনীতি মূলত কৃষি নির্ভর। একখানে একটি স্থলবন্দর রয়েছে।   আরও দেখুন   বাংলাদেশের ইউনিয়ন  বাংলাদেশে স্থানীয় সরকার  রংপুর বিভাগ   তথ্যসূত্র   বহিঃসংযোগ  বুড়িমারী ইউনিয়ন — বাংলাদেশ জাতীয় তথ্য বাতায়ন  বিষয়শ্রেণী:পাটগ্রাম উপজেলার ইউনিয়ন
সেলিম রেহমান (  ; জন্ম ১ জানুয়ারি ১৯৬৭) একজন পাকিস্তানি রাজনীতিবিদ যিনি ২০১৮ সালের আগস্ট থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। এর আগে তিনি জুন ২০১৩ থেকে মে ২০১৮ পর্যন্ত জাতীয় পরিষদের সদস্য ছিলেন।   জীবনী    প্রাথমিক  সেলিম রেহমান ১ জানুয়ারি ১৯৬৭ সালে জন্মগ্রহণ করেন    রাজনৈতিক জীবন  রেহমান ২০০২ সালের পাকিস্তানের সাধারণ নির্বাচনে আসনটি এনএ -৩০ (সোয়াত -২) থেকে পাকিস্তান পিপলস পার্টির (পিপিপি) প্রার্থী হয়ে পাকিস্তানের জাতীয় পরিষদের আসনে প্রার্থী হন তবে তিনি ব্যর্থ হন। তিনি ১০,৮৬৭ ভোট পেয়ে মুত্তাহিদা মজলিস-এ-আমলের প্রার্থীর কাছে আসনটি হেরেছিলেন।  রেহমান ২০০৮ সালে পাকিস্তানের সাধারণ নির্বাচনে এনএ -৯৯ (সোয়াত -২) থেকে পিপিপির প্রার্থী হিসাবে পাকিস্তানের জাতীয় পরিষদের আসনে প্রার্থী হয়েছিলেন, তবে তিনি ব্যর্থ হন, তিনি এই আসনটি আওয়ামী জাতীয় পার্টির প্রার্থীর কাছে হেরে যান।  রেহমান ২০১৩ সালে পাকিস্তানের সাধারণ নির্বাচনে আসনটি এনএ -30 (সোয়াত -২) থেকে পাকিস্তান তেহরিক-ই-ইনসাফ (পিটিআই) এর প্রার্থী হিসাবে জাতীয় পরিষদে নির্বাচিত হয়েছিলেন। তিনি ৪৯,৯৭৬ ভোট পেয়ে আমির মোকামকে পরাজিত করেন।  তিনি ২০১৩ সালের পাকিস্তানের সাধারণ নির্বাচনে আসনটি এনএ -৩ (সোয়াত -২) থেকে পিটিআইয়ের প্রার্থী হিসাবে জাতীয় পরিষদে পুনরায় নির্বাচিত হয়েছিলেন। তিনি,৬৮,১৬২ ভোট পেয়ে শেহবাজ শরীফকে পরাজিত করেছিলেন।   তথ্যসূত্র   বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:পাকিস্তান জাতীয় পরিষদের সদস্য বিষয়শ্রেণী:পশতু ব্যক্তি বিষয়শ্রেণী:জীবিত ব্যক্তি বিষয়শ্রেণী:পাকিস্তান তেহরিক-ই-ইনসাফের রাজনীতিবিদ বিষয়শ্রেণী:১৯৬৭-এ জন্ম বিষয়শ্রেণী:পাকিস্তানি রাজনীতিবিদ বিষয়শ্রেণী:পাকিস্তান জাতীয় পরিষদ সদস্য ২০১৩-২০১৮ বিষয়শ্রেণী:পাকিস্তান তেহরিক-ই-ইনসাফ এমএনএ
নীরমহল (টুইজিলিকমা নুয়ুং; আক্ষ. "জল প্রাসাদ") হল একটি প্রাক্তন রাজকীয় প্রাসাদ যা ত্রিপুরা রাজ্যের মহারাজা বীর বিক্রম কিশোর মাণিক্য বাহাদুর  ১৯৩০-এর দশকে টুইজিলিকমা (বর্তমানে রুদ্রসাগর নামে পরিচিত) হ্রদের মাঝখানে নির্মাণ করেছিলেন। এটি ত্রিপুরার রাজধানী আগরতলা থেকে ৫৩ কিলোমিটার দূরে মেলাঘরে অবস্থিত। প্রাসাদটি রুদ্রসাগর হ্রদের মাঝখানে অবস্থিত যা হিন্দু স্থাপত্য শৈলীকে একত্রিত করে।   ইতিহাস  প্রাসাদটি ১৯৩০-এর দশকে নির্মিত হয়েছিল।   স্থাপত্য  থাম্ব|নীরমহল, রুদ্রসাগর হৃদ প্রাসাদটি ভারতের নিজস্ব ধরনের বৃহত্তম এবং পূর্ব ভারতের একমাত্র প্রাসাদ। এটি এতই বিশাল যে একজন এর প্রবেশদ্বার থেকে আনুমানিক ৮০০ মিটার দূরে না যাওয়া পর্যন্ত আদর্শ ক্যামেরায় একটি একক ফ্রেমের ছবি তুলতে পারবেনা। ভারতে মাত্র দুটি জলের প্রাসাদ রয়েছে, অন্যটি রাজস্থানের জলমহল। যাইহোক, পরবর্তীটি নীরমহলের তুলনায় আকারে উল্লেখযোগ্যভাবে ছোট।  ত্রিপুরার 'লেক প্যালেস' নামে পরিচিত নীরমহল একটি গ্রীষ্মকালীন বাসস্থান হিসাবে নির্মিত হয়েছিল। এটি ছিল মহারাজা বীর বিক্রম কিশোর মাণিক্য দেব বর্মনের জমকালো রুদ্রসাগর হ্রদের মাঝে একটি প্রাসাদ নির্মাণের পরিকল্পনার ফসল ও ১৯২১ সালে তিনি ব্রিটিশ কোম্পানি মার্টিন অ্যান্ড বার্নকে তার জন্য প্রাসাদ নির্মাণের জন্য স্বীকৃতি দেন। কোম্পানিটি প্রাসাদটি সম্পূর্ণ করতে নয় বছর সময় নেয়। মহারাজা বীর বিক্রম কিশোর মাণিক্য দেব বর্মন 'মাণিক্য রাজবংশ'-এর অন্তর্গত ছিলেন যা আজ বিশ্বের দ্বিতীয় দীর্ঘতম অবশিষ্ট রাজবংশ বলে মনে করা হয়।  প্রাসাদটি মহারাজার সেরা পছন্দ এবং মধ্যযুগীয় হিন্দু ও মুসলিম ঐতিহ্য ও সংস্কৃতির সংমিশ্রণে তার আকর্ষণীয় ধারণার প্রতিষ্ঠার নমুনা।  প্রাসাদটি দুটি ভাগে বিভক্ত। প্রাসাদের পশ্চিম দিকের অংশটি অন্দর মহল নামে পরিচিত। এটি রাজপরিবারের জন্য তৈরি করা হয়েছিল। পূর্ব দিকে একটি উন্মুক্ত থিয়েটার রয়েছে যেখানে মহারাজা ও তাদের রাজপরিবারের বিনোদনের জন্য নাটক, থিয়েটার, নৃত্য ও অন্যান্য সাংস্কৃতিক অনুষ্ঠানের আয়োজন করা হয়েছিল। প্রাসাদে মোট ২৪টি কক্ষ রয়েছে।  নীরমহলের ভিতরে দুটি সিঁড়ি রয়েছে যা রুদ্রসাগর হ্রদের জলে অবতরণ করে। মহারাজারা 'রাজঘাট' থেকে হাতে চালিত নৌকায় করে প্রাসাদে যেতেন। ছাদে প্রাসাদটিতে রয়েছে ভারতের অন্যতম সবচেয়ে সুন্দর চত্ত্বর বাগান, যদিও দুর্বল রক্ষণাবেক্ষণ ও পর্যটকদের নিকট প্রকাশের অভাবের কারণে এর সৌন্দর্য ও জাঁকজমক হ্রাস পেয়েছে।   তথ্যসূত্র    বহিঃসংযোগ     বিষয়শ্রেণী:সিপাহীজলা জেলা বিষয়শ্রেণী:ত্রিপুরার প্রাসাদ বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বড়রওয়াস () ভারতের মধ্য প্রদেশ রাজ্যের শিবপুরি জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪৭১ মিটার (১৫৪৫ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে বড়রওয়াস শহরের জনসংখ্যা হল ১০,৪০৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৬২%। পুরুষদের মধ্যে সাক্ষরতার হার ৭২% এবং নারীদের মধ্যে এই হার ৫১%। সারা ভারতের সাক্ষরতার হার ৫৯.৫%, তার চাইতে বড়রওয়াস এর সাক্ষরতার হার বেশি।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
শাকিলা শর্মা (জন্ম ২৮ ফেব্রুয়ারি ১৯৬২) যিনি শাকিলা জাফর নামে অধিক পরিচিত, হলেন একজন বাংলাদেশী গায়িকা। তিনি দীর্ঘকাল ধরে বাংলাদেশী মিডিয়ায় কাজ করছেন। তিনি তার কর্মজীবনে অসংখ্য গান গেয়েছেন। তার উল্লেখযোগ্য গানের মধ্যে রয়েছে 'তুমি মিষ্টি করে দুষ্টু বলো শুনতে ভালো লাগে',‘বন্ধু আইব পালকি নিয়া আমার বাড়ি রে’, ‘আকাশ ছুঁতে পারনি বলে নীলিমার জন্য হাহাকার’, ‘পাথরের পৃথিবীতে কাঁচের হৃদয়’, ‘পৃথিবীকে সাক্ষী রেখে’, ‘পাইছি গো পাইছি গো আজকে তোমায় পাইছি গো’সহ প্রভৃতি।   প্রাথমিক জীবন  শাকিলা ২৮ ফেব্রুয়ারি ১৯৬২ সালে পাকিস্তানের করাচিতে জন্মগ্রহণ করেন। তার পিতা পাকিস্তানের শিল্প উন্নয়ন ব্যাংকের একজন কর্মকর্তা হওয়ার সুবাদে শৈশবে পাকিস্তানে বড় হন। ১৯৭০ সালে শাকিলা বাংলাদেশে ফিরে আসেন এবং উইলস লিটল ফ্লাওয়ার স্কুলে  ভর্তি হন। তিনি ঢাকা বিশ্ববিদ্যালয় থেকে দর্শন বিভাগে স্নাতক ডিগ্রী সম্পন্ন করেন।   কর্মজীবন  শাকিলার কর্মজীবন শুরু হয় ১৯৮৩ সালে বাংলাদেশ টেলিভিশনের অনুষ্ঠান যদি কিছু মনে না করেন এ 'তুলা রাশির মেয়ে' নামক গান গাওয়ার মাধ্যমে। গানটি জ্যোতিষশাস্ত্র বিষয়ক ছিলো। তিনি শুভ্র দেবের সাথে যৌথ ভাবে অনেক গান গেয়েছেন। এছাড়া তিনি নজরুলগীতি গাওয়ার জন্য বিখ্যাত।   পারিবারিক জীবন  শাকিলা প্রথমে মান্না জাফরকে বিয়ে করেন। বিয়ের পর তার নামের সাথে "জাফর" যুক্ত হয়। এই দম্পতির একটি সন্তান আছে। কিন্তু শাকিলা ও মান্না জাফরের মধ্যে বিবাহ বিচ্ছেদের ঘটনা ঘটে। এর দীর্ঘদিন পর শাকিলা ভারতের মুম্বাই শহরের রবি শর্মা নামের একজন কবিকে বিবাহ করেন। বিয়ের পর তার নাম হয় শাকিলা শর্মা।   তথ্যসূত্র   বিষয়শ্রেণী:অতিরিক্ত প্যারামিটার থাকা উদ্ধৃতিসহ পাতা বিষয়শ্রেণী:বাংলাদেশী নারী সঙ্গীতজ্ঞ বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী সঙ্গীত বিষয়শ্রেণী:জীবিত ব্যক্তি বিষয়শ্রেণী:১৯৬২-এ জন্ম বিষয়শ্রেণী:২০শ শতাব্দীর বাংলাদেশী সঙ্গীতশিল্পী বিষয়শ্রেণী:২১শ শতাব্দীর বাংলাদেশী সঙ্গীতশিল্পী
খ্রিস্টিয়ান গুন্টার (; জন্ম: ২৮ ফেব্রুয়ারি ১৯৯৩) হলেন একজন জার্মান পেশাদার ফুটবল খেলোয়াড়। তিনি বর্তমানে জার্মানির পেশাদার ফুটবল লিগের শীর্ষ স্তর বুন্দেসলিগাের ক্লাব ফ্রাইবুর্গ এবং জার্মানি জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় মধ্যমাঠের খেলোয়াড় হিসেবে খেলে থাকেন।  ২০১৩ সালে, গুন্টার জার্মানি অনূর্ধ্ব-২০ দলের হয়ে জার্মানির বয়সভিত্তিক পর্যায়ে অভিষেক করেছিলেন। জার্মানির বয়সভিত্তিক দলের হয়ে খেলার পর, তিনি ২০১৪ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  ব্যক্তিগতভাবে, গুন্টার বেশ কিছু পুরস্কার জয়লাভ করেছেন, যার মধ্যে ২০১৯–২০ বুন্দেসলিগা বর্ষসেরা দলে অন্তর্ভুক্তি অন্যতম।  প্রারম্ভিক জীবন খ্রিস্টিয়ান গুন্টার ১৯৯৩ সালের ২৮শে ফেব্রুয়ারি তারিখে জার্মানির ফিলিঙ্গেন-শোয়েভিঙ্গেনে জন্মগ্রহণ করেছেন এবং সেখানেই তার শৈশব অতিবাহিত করেছেন।  তথ্যসূত্র  বহিঃসংযোগ                  বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:স্পোর্টস ক্লাব ফ্রাইবুর্গের খেলোয়াড় বিষয়শ্রেণী:জার্মান পুরুষ ফুটবলার বিষয়শ্রেণী:জার্মানির আন্তর্জাতিক ফুটবলার বিষয়শ্রেণী:জার্মানির অনূর্ধ্ব-২১ আন্তর্জাতিক ফুটবলার বিষয়শ্রেণী:বুন্দেসলিগার খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:জার্মানির আন্তর্জাতিক যুব ফুটবলার বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:বাডেন-ভুর্টেমবের্গের ফুটবলার বিষয়শ্রেণী:২. বুন্দেসলিগার খেলোয়াড় বিষয়শ্রেণী:রেগিওনাললিগার খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:ফুটবল ফুলব্যাক
সাতপাল সতী একজন ভারতীয় রাজনীতিবিদ এবং ভারতীয় জনতা পার্টির সদস্য। তিনি বিজেপির সদস্য হিসাবে ২০০৩, ২০০৭ এবং ২০১২ সালে পর পর তিনবার উনা আসন থেকে জিতেছিলেন। তিনি ২০১৩ সালের বিধানসভা নির্বাচনে কংগ্রেসের সাতপাল রায়জাদার কাছে হেরেছিলেন। তিনি এখন মন্ত্রিসভা পদমর্যাদার হিমাচল প্রদেশের অর্থ কমিশনের প্রধান।  তিনি ভারতীয় জনতা পার্টির হিমাচল প্রদেশের রাজ্য ইউনিটের দীর্ঘতম দায়িত্ব পালনকারী রাষ্ট্রপতি ছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:হিমাচল প্রদেশ বিধানসভার সদস্য ২০২২-২০২৭ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:হিমাচল প্রদেশের ভারতীয় জনতা পার্টির রাজনীতিবিদ বিষয়শ্রেণী:হিমাচল প্রদেশ বিধানসভার সদস্য ২০০৩-২০০৭ বিষয়শ্রেণী:হিমাচল প্রদেশ বিধানসভার সদস্য ২০০৭-২০১২ বিষয়শ্রেণী:হিমাচল প্রদেশ বিধানসভার সদস্য ২০১২-২০১৭ বিষয়শ্রেণী:১৯৬৪-এ জন্ম